காற்றுத் தரச் சுட்டெண்

காற்றுத் தரச் சுட்டெண் (ஆங்கிலத்தில்: AIR QUALITY INDEX (AQI)) என்பது மனிதர்கள் மற்றும் பிற உயிரினங்கள் சுவாசிக்கத் தேவையான சுத்தமான காற்று உள்ளதா என்பதன் அளவீடு ஆகும்.  காற்றுத் தரம் குறை அடையும் போது பல்வேறு மோசமான உடல் நலக் கேடுகள் விளையும்.  காற்றுத் தரச் சுட்டெண் அல்லது காற்று மாசுச் சுட்டெண் அல்லது மாசுத் தரச் சுட்டெண் ஆகியன அரச திணைக்களங்களால் ஒரு இடத்தில் காற்றின் தரத்தை மதிப்பிட்டு வெளியிடப்படும் அளவீடுகள் ஆகும். அவற்றுள் சில, கனடாவில் காற்றுத் தர உடல்நல குறியீடு(Air Quality Health Index), மலேசியாவில் காற்று மாசுபாடு குறியீடு (Air Pollution Index) மற்றும் சிங்கப்பூரில் மாசுபடுத்தி நியமங்கள் குறியீட்டெண் (Pollutant Standards Index) எனக் குறிப்பிடப்படுகிறது.

இந்தியா
17 செப்டம்பர் 2014ல், சுற்றுச்சூழல், வனங்கள் மற்றும் பருவநிலை அமைச்சர், பிரகாஷ் ஜாவேத்கர் புதுதில்லியில் காற்றுத் தர குறியீட்டு எண்ணை(AQI) அறிமுகம் செய்துவைத்தார். அனைத்து குடிமகன்களும் தங்கள் சுற்றுப்புற காற்றின் தரத்தினை எளிதில் அறியும் வண்ணம் 'ஒரே எண் - ஒரே நிறம் - ஒரே விளக்கம்' என வரையறுக்கப்பட்டுள்ளது. இந்த குறியீட்டு எண் திட்டமானது அரசாங்கத்தின் தூய்மை கலாச்சார எண்ணத்தினை பிரதிபலிக்கிறது.

தேசிய காற்று கண்காணிப்பு திட்டத்தினை (National Air Monitoring Program (NAMP)) நாடு முழுவதும் 240 நகரங்களில் மத்திய மாசு கட்டுப்பாட்டு வாரியமானது மாநில மாசு கட்டுப்பாட்டு வாரியத்துடன் இணைந்து மேற்கொள்கிறது. சில நகரங்களில் நிகழ்நேர தகவுகளை தரும் வண்ணம் தொடர்ச்சியாக கண்காணிக்கும் அமைப்புகளை ஏற்படுத்தியுள்ளது.

2014ல் கான்பூர் ஐஐடி, நிபுணர் குழுவுடன் இணைந்து காற்றுத் தரச் சுட்டெண் திட்டத்தினை அரசுக்கு பரிந்துரை செய்தது.

தேசிய சுற்றுப்புற காற்றுக் தர நிர்ணயமானது எட்டு காற்று மாசுபடுத்திகளான (PM, PM, NO, SO, CO, O, NH, மற்றும் Pb) போன்றவற்றின் 24 மணிநேர சராசரி கால அளவினை வைத்து பின்வரும் ஆறு பகுப்புகளாக பிரிக்கப்படுகிறது. அவை, நல்ல, திருப்திகரமான, மிதமான மாசுபாடு, மோசமான, மிகமோசமான, கடுமையான போன்றவை ஆகும்.

சான்றுகள்

சூழலியல் அளவீடுகள்
புவியின் வளிமண்டலம்

en:Air quality